**ДОДАТНО ПОЈАШЊЕЊЕ 2**

**Предмет: Захтев за појашњењем конкурсне документације у поступку јавне набавке бр. 80**-14-М – Набавка душека за болесничке кревете за потребе Клиничког центра Војводине

1.      Да ли можемо уместо доказа за доказивање испуњености обавезних услова по члану 75 и 77 Закона о јавним набавкама (ЗЈН) да доставимо неоверену фотокопију Решења о упису понуђача у Регистар понуђача у складу са чланом 78 ЗЈН? Наиме, у члану 78 ЗЈН пише: „Лице уписано у регистар понуђача није дужно да приликом подношења понуде, односно пријаве доказује испуњеност обавезних услова“. Истинитост података можете проверити на интернет страници Агенције за привредне регистре Србије (АПР) претрагом Регистра понуђача.

2.      Зашто нисте тражили Решење агенције за лекове и медицинска средства Србије (АЛИМС) о регистрацији медицинског средства ако знате да је врста душека који сте тражили антидекубитни душек тј. медицинско средство које подлеже регистрацији?

Молимо Вас да ове пропусте исправите и у том смислу измените конкурсну документацију како би понуђачима омогућили да што квалитетније припреме конкурсну документацију. Молимо вас да нам чим пре одговорите на постављена питања. Потврдите пријем мејла.

**Појашњење Наручиоца:**

**Одговор на 1. Питање:**

Да,Довољна је фотокопија Решења АПР-а о упису понуђача у Регистар понуђача којом исти доказује да испуњава обавезне услове из члана 75. став 1. тач. 1) до 4) ЗЈН.

Уколико понуђач достави Решења АПР-а о упису у Регистар понуђача не треба достављати свој регистар (нити извод из истог), пошто достављањем Решење АПР-а о упису у Регистар понуђача већ доказао да испуњава све обавезне услове из члана 75. став 1. тач. 1) до 4) ЗЈН, па и услов који се тиче регистрације код надлежног органа.

**Одговор на 2. Питање:**

Наручилац у самој конкурсној документцаији у техничким карактеристикама –опису душека није навео да тражи антидекубитне душеке, па из тог разлога није ни тражио Решење агенције за лекове и медицинска средства Србије **.**

**С поштовањем,**

**Комисија за јавну набавку 80-14-М**